شەفەق نیوز/ میدیایل راگەیانن، ئمڕوو دووشەممە،
خەوەر لە مردن عەلی ئەکبەر محتەشەمی پور وەزیر ئیرانی وەرین دان، ک لە تەهران وە دامەزرێنەر
«حزبولڵای لوبنانی» باسی کەن، لە تەمەن ٧٥ ساڵان، لەوەر تووشهاتنی وە ڤایڕۆس کۆڕۆنا..لە
پەیام پرسەنامەی موحتەشەمی پور، ک لە ساڵەیل ١٩٨٨ - ١٩٨٥ لە پۆست وەزیر ناوخۆی ئیرانی
بوی، محمد جەواد زەریف وەزیر دەرەوەی ئیرانی وت: پتر دەور زاقیگ لە دامەزرانن حزبولڵا
رانێ، و پاڵپشتی خوازینەیل گەل فەلەستین، وەگەرد دەور دیبلۆماسیی لە بەرەی وەرخودان.
عەلی ئەکبەر محتەشەمی پور لە کۆمەڵگەی زانایل
ئاین خەباتکارەیل حوجەتولئیسلام بوی، و لە خەسەخانەی خاتەمولئەنبیا لە تەهران لەوەر
ڤایڕۆس کۆڕۆنا مرد، ک زوهرە سادات محتەشەمی پور دوێەتی خەوەرگە دووپات کرد.
